Up-708/02
Datum: 2003-02-04T00:00:00.000+01:00
ecli: ECLI:SI:USRS:2003:Up.708.02
vrsta: posamični akt
zadeva: ustavna pritožba
objavljeno: Neobjavljeno | 04.02.2003
dokument: US22105
akt: Ustavna pritožba A. A. z dne 3. 12. 2002
resitev: zavrženje
izrek: Ustavna pritožba A. A. z dne 3. 12. 2002 se zavrže.
stavek: Ker pritožnik ustavne pritožbe v določenem roku ni dopolnil, jo je Ustavno sodišče zavrglo.
odlocitev: sklep
geslo: 1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
podlaga: Člen 55.1.4, Zakon o Ustavnem sodišču [ZUstS]
datum_vloge: 2002-12-03T23:00:00.000Z
datum_odlocitve: 2003-02-03T23:00:00.000Z

# Up-708/02-5

20. 2. 2003

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 4. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. z dne 3. 12. 2002 se zavrže.

## OBRAZLOŽITEV

Pritožnik je dne 3. 12. 2002 vložil ustavno pritožbo, v kateri je navedel sodbo Okrajnega sodišča v Trbovljah št. P 209/98 z dne 7. 10. 1999, ki jo je priložil, in sklep Višjega sodišča v Ljubljani št. II Cp 1344/01, ki ga ni priložil. Priložil je še sodbo Višjega sodišča v Ljubljani št. II Cp 122/2000 z dne 13. 6. 2001, ki je v ustavni pritožbi ne omenja. Omenja pa sklep Vrhovnega sodišča št. II Ips 607/01 z dne 3. 10. 2002, vendar je priložil le prvo in zadnjo stran tega sklepa.

Iz ustavne pritožbe ni bilo razvidno, zoper kateri posamični akt pritožnik vlaga ustavno pritožbo. Ker je bila ustavna pritožba tako pomanjkljiva, da je Ustavno sodišče ni moglo preizkusiti, je bil pritožnik na podlagi drugega odstavka 54. člena Zakona o Ustavnem sodišču (v nadaljevanju ZUstS) po svoji pooblaščenki z dopisom z dne 18. 12. 2002, ki ga je pooblaščenka prejela dne 19. 12. 2002, pozvan, naj ustavno pritožbo v roku 3 dni dopolni. Ob tem je bil opozorjen na posledice, če vloge v roku ne bi ustrezno dopolnil.

Pritožnik na poziv ni odgovoril. Ker pritožnik ustavne pritožbe v določenem roku ni dopolnil, jo je Ustavno sodišče zavrglo.

Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger